《饮兴道观有感五首》
元代·方回

尔时儒者定应无，问政胡为不问儒。
五代乱离千血阵，万山深杳一丹炉。
能容隐遁犹难必，遽谓飞升岂不诬。
我欲卜邻聊避俗，未须跳入长房壶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。